**Сценарии за 8-ми март**

**Герои**: водещ, Вълк, Червената шапчица, Баба, Ловец, Коза, 7 козлета, 3 прасета, Снежанка, 7 джуджета, Зайо, Мечо

**Декор**: четири къщички- на Червената шапчица

                                           На седемте козлета

                                           На трите прасенца

                                           На Снежанка и 7 джуджета

На всяка къщичка има надпис: „ Къщичката на бабата", „Къщичката на козлетата" .......

Горската поляна е оформена с декори на дървета, пънчета, цветя.

**Първо дете**: Добре дошла, ти майчице любима!

**Второ дете:** На празника ни тук, във детската градина!

**Трето дете**: Послушай колко песни зная!

**Четвърто дете**: Погледай как весело играя!

**Пето дете**: А колко стихчета научих само,

                     да те зарадвам мила мамо!

**Всички:**    Честит празник мила мамо!

*На поляната Зайо играе сам с топка.*

**ЗАЙО:** Не ми харесва сам да си играя с топката. Няма на кого да подхвърля, на кого да ритна....

**МЕЧО**: *(влиза и носи цъфнало цвете в саксия)*Здравей, Зайо!

**ЗАЙО:** Хайде, бе Мечо ! Откога те чакам! Нали знаеш, че за ритане на топка трябват поне двама.

**МЕЧО**:Днес не мога, Зайо! Бързам!

**ЗАЙО**:Че закъде си се разбързал!

**МЕЧО:**(протяга лапи, в които е стиснал саксията). Виж!

**ЗАЙО**: Какво да видя!

**МЕЧО**: Не се ли сещаш? Нали днес е празникът на майките! Виж какво хубаво цвете в саксия съм купил за мама! Бързам , за да и го подаря!

**ЗАЙО**:Олеле! Без малко да забравя! Добре че ме подсети! И аз ще приготвя подарък за мама Зайка. Ама хайде първо да си поиграем малко!

**МЕЧО:** Не бива Зайо.

**ЗАЙО:** Съвсем малко ще поритаме бе, Мечо!

**МЕЧО**:(колебливо). Не искам да се бавя, Зайо!

**ЗАЙО:**Само малко! А после и двамата ще изтичаме да подарим цветя на майките си.

**МЕЧО:**Само малко - можеЩе оставя тук саксията.....(*оставя саксията встрани).*Хайде, Зайо, подавай.

*Ритат топката един към друг.*

**ЗАЙО:** Ритай Мечо.

**МЕЧО**:Давай Зайо!

*Топката отскача и събаря саксията.*

**МЕЧО:** Олеле! Каква стана! Топката падна върху саксията и я счупи! Олеле! Цветенцето ми! Ами сега? *Разплаква се.*

**ЗАЙО:** Не плачи Мечо!

**МЕЧО:** Как да не плача! Какво ще подаря на мама сега!

**ЗАЙО**: Хрумна ми нещо!

**МЕЧО:** Какво? Казвай бързо, какво е?

**ЗАЙО**:Да отидем в детската градина при децата. Сигурен съм, че те ще ни помогнат.

**МЕЧО:** Браво Зайо! Добре го измисли. Хайде да трягваме.

*Зайо и мечо към децата*: Здравейте деца .

**ДЕЦАТА:** Здравейте , Зайо и Мечо.

**ЗАЙО И МЕЧО**: Деца, нямаме си подарък за мама. Ще ни помогнете ли?

**ДЕЦАТА:** Да, ще ви помогнем.

**ЗАЙО И МЕЧО**: Как ще ни помогнете? Казвайте бързо?

**ДЕЦАТА:** Ще подарим на майките музикална пиеса.

**ЗАЙО И МЕЧО**: Ура-а-а-а! Спасени сме! Вдигайте завесата и да за-поч-ва-ме.

*- всички герои са наредени отпред и изпълняват песен:* „Приказките".*Когато започне последния куплет, те се изтеглят по местата си* в *къщичките.Вълчо и Червената Шапчица застават в двата края на сцената.*

**ФЕЯ:**

Кой ли приказки така обича!

Кой ли реплики на глас изрича!

Кой ли се облича тайно

И мечтае да е в приказка омайна!

**ТАНЦ НА ВЪЛКА**

*Звучи 2-ри куплет   от песента „ Вълкът от приказките" . Вълкът се движи свободно на сцената, като гледа страшно и прави ритмични движения с ръцете и краката в такт на музиката. На припева пеят всички деца, като на „Ау-ау" момчетата имитират вълка с нисък глас, а момичетата отговарят на „ Да-да". Вълкът застава на средата, хванал с ръце главата си  и докато децата пеят, я потръсква уплашено. След края на музиката Вълчо остава на средата на сцената - оглежда се, трепери от студ, сяда натъжен на един пън.*

**ВЪЛЧО:**

Ау-у-у-у!

Колко тъмно и студено е в гората!

Колко ми замръзнаха краката!(*потропва)*

Но на кого да почукам в този час

Малко да се стопля аз.

Нали във всяка приказка съм лош

 и никой не ме иска да му бъда гост.

**ТАНЦ НА ЧЕРВЕНАТА ШАПЧИЦА**

*Звучи инструментал на песента „ Седем лунички"* , а Червената шапчица *прави различни танцови движения - завъртане, приклякване, леко подскачане, като събирацветя в кошничката.* Спира до Вълчо:

**Ч.Ш.**Хей, Вълчо, защо си толкова тъжен?

**ВЪЛЧО:**Тъжен съм,защото останах без приятели сега и няма аз при кого да се стопля във нощта. А ти сигурно отиваш при твойта бабичка любима?

**Ч.Ш.**Да, Вълчо!

В кошничката от ракита

Аз и нося топла пита,

вкусни курабиики с мед

всичко както му е ред.

Хайде,Вълчо, с мен ела

Да отидем двамата!

**ВЪЛЧО:**Не! Червена  шапчице , игрива -

 няма с теб да дойда аз сега.

В твойта приказка любима

Ловецът ме убива за беда.

Отиди при баба си сама.

Аз ще продължа в гъстата гора.

**Ч.Ш.**Довиждане, Вълчо!

**ТАНЦ НА ЧЕРВЕНАТА ШАПЧИЦА** *Звучи инструментал на песента „ Седем лунички"* , а Червената шапчица *танцува същите движения като продължава до къщата на бабата. Вълчо се скрива до къщата на бабата.*

*В къщата на бабата около масата са седнали бабата и ловецът.*

**БАБА:**

Добре дошла тук, Шапчице Червена!

Гост имам , ето виж -

Ловецът смел и храбър.

Почерпи го с вкусния сладкиш!

*Червената шапчица слага кошничката на масата и сяда  при тях.*

**ЛОВЕЦ:**

В гората тръгнах аз на лов

И чух от къщичката зов.

В дома си ме покани бабата добра

От Вълчо да я пазя в тъмната гора.

*В това време Вълчо поглежда през прозореца на къщата, а Ловецът гръмва с пушката. Вълчо уплашен побягва и се скрива зад едно дърво.*

**ФЕЯ:**

Втора къщичка в гората

Пак от приказка позната:

Край масата с котле в ръката

Налива мляко на децата -

Работна майка с палави момчета.

Туй са белите козлета.

*В къщичката козлетата държат чашки, а Козата майка налива мляко от менче.*

*Тези и всички следващи думи, водещият казва  на фона на тихо звучаща интродукция от танца на Вълчо като застава до съответната къщичка. През това време Вълчо започва изпълнението на своя танц, след което музиката се усилва.*

**ТАНЦ НА ВЪЛЧО** - *Звучи 2-ри куплет   от песента „ Вълкът от приказките" .Движенията са същите. Вълчо спира до къщичката на козлетата и застава зад вратата. Вътре козлетата се боричкат и закачат.*

**Първо козле**: Мамо, мамо, топло мляко дай!

**Второ козле**: Мамо, някой скрил е мойто мляко май!

**Трето козле**: Мамо, бате дърпа ми рогцето!

**Четвърто козле**: Мамо, той изпил ми е млекцето!

**Пето козле**: Мамо, мойта лапичка е мръсна!

**Шесто козле**: Мамо, кой тук захар пръсна!

**Седмо козле**: Мамо, те кожухчето ми скъсаха

                        и със мляко ме изпръскаха!

*Следва песента въртележка, козлетата танцуват.*

**КОЗА:**Хей козлета , спрете! Стига!

             Чуйте , някой вън пристига!

             Някой дебне зад вратата.

             Кой ли крий се в тъмнината? (*поглежда през прозорчето)*

             Я-а, това бил Вълчо! Заповядай, влез! *(Вълчо влиза)*

              Топло мляко има днес. *(подава му менчето)*

**ВЪЛЧО :** Май, че сбъркал съм  адреса! Не, това не ми харесва! И в тази приказка ще ме убият. Я да бързам да се скрия! *( скрива се зад дървото до къщичката*)

**ТАНЦ НА КОЗЛЕТАТА**- *„ Вълкът и седемте козлета"*

*Движения:  на интродукцията Козата майка тръгва с леки подскоци и танцува в центъра на сцената. Козлетата са строени в колона, при започване на текста, бягат в кръг около майка си. На думите „Мамо, мила мамо" се обръщат с лице към кръга и приклякват, а майката минава между тях и ги милва.На думите" Ау, от глад умирам" , майката Коза се скрива. Козлетата се хващат по две за раменцата: клякат и се въртят в ляво и дясно. Вълкът влиза, движи се ритмично между козлетата като ги закача за рогцата. На 2-ия куплет козлетата се въртят по двойки (седмото играе с майката) хванати под мишница На припева движенията се повтарят. В края Вълчо подгонва козлетата и те се скриват в къщичката си.*

**ФЕЯ:**

 Трета къщичка в гората.

Вълчо спира до вратата:

Гледа, чуди се на нея,

Но да влезе той не смее.

**ТАНЦ НА ВЪЛЧО** - *Звучи 1-ви  куплет   от песента „ Вълкът от приказките"*

*Спира до вратата , оглежда я и почуква по стените и.*

**ВЪЛЧО:** Да е замък, не е замък!

Туй е къщичка от камък!

Тук се крият три прасенца  - (поглежда вътре)

Трите весели братленца.

**ТАНЦ НА ПРАСЕТАТА**  - *инструментал от песента „ Светулки"*

*Движат се с ритмични подскоци и излизат от къщичката си като също се движат ритмично прасенца в ляво и дясно в такт с музиката, на средата правят кръг.. Въртят се ритмично около себе си , пристъпват към центъра като доближават една до друга  муцунките си, обръщат се с гръб към зрителите и въртят опашките си. С подскоци се връщат  обратно в къщичката си .*

 Вълчо стоиотвън на къщичката и подслушва. Прасетата вътре разговарят.

**1-во прасе:** Мама Праска днес се бави.

Може ли и да забрави

Вкусни гозби да ни донесе-

Сладко, сладко да се наядем!

**2-ро прасе:**Нашта мамичка добра

Никога не ни забравя тя.

Но какво ли днес ще донесе?

**3-то прасе:**Сигурно ще донесе

Нещо дето се яде,

че отдавна са изядени

трите торти шоколадени,

трите  тенджери спагети,

трите млечни сладоледа ,

трите купи със банани,

трите баници ги няма.

**ВЪЛЧО**: Ау-у-у-у. И тук не е за мен !

Тези тримата гладници

Ме изгонват със ритници.

Бързо другаде да тичам!

*Скрива се в другия край на сцената.*

**ФЕЯ:**

Друга къщичка сияе

Нея всеки ще познае.

Вълчо спира се в гората

И почуква но вратата.

**ТАНЦ НА ВЪЛЧО** - *подбран куплет от песента* *„ Вълкът от приказките", движенията са същите. Вълчо спира до къщичката на джуджетата.*

**ВЪЛЧО: (**чука)

Чакай на вратата да почукам.

Кой ли крие се пък тука?

Виждам аз Снежанка хубавица -

Тя е горската царица.

*Снежанка се показва, тихо зазвучава музика и тя започва да танцува.*

**ТАНЦ НА СНЕЖАНКА И СЕДЕМТЕ ДЖУДЖЕТА** - песен: „Снежанка и седемте джуджета"

**Движения:***Снежанка с леки артистични стъпки се придвижва към центъра на сцената.*

*Танцува нежно и грациозно като прави различни движения с ръцете, върти се в кръг, минава край всяка къщичка. На припева ...........................................с маршируване в колона по един влизат джуджетата и обикалят около Снежанка в кръг, която продължава да танцува в центъра. На втория куплет правят полукръг , а Снежанка минава и се завърта с всяко джудже. При следващото изпълнение на припева джуджетата маршируват около Снежанка , като махат с дясна ръка. Последното джудже хваща Снежанка и всички се отправят към своята къщичка.*

*Джуджетата сядат, Снежанка поканва Вълчо.*

**СНЕЖАНКА**: Заповядай, Вълчо, влез! Гост бъди ни мил! С моите джуджета  сладко ще те нагостим.

**ВЪЛЧО:** Добре Снежанке, ще остана!

             В тази приказка не ме измамват!

*Вълчо влиза и сяда при джуджетата.*

**1-ВО ДЖУДЖЕ**: Кой изяде ми банана?

**2-РО ДЖУДЖЕ**: А на мене портокалът ми го няма**?**

**3-ТО ДЖУДЖЕ:**Кой изяде шоколада млечен?

**4- ТО ДЖУДЖЕ:**Кой ми скри сладкиша печен?

**5-ТО ДЖУДЖЕ:**Някой взел е питката гореща!

**6-ТО ДЖУДЖЕ:**Где са ми бонбоните? Кой се сеща?

**7-МО ДЖУДЖЕ:**Мойта ябълка я няма!

                                 Всичко туй къде се дяна?

СНЕЖАНКА: Хей, приятели немирни! Вижте, че не са сервирани! Тихо! Спрете! Я  мълчете! Ето! Вълчо почерпете! (*подава кутия с лакомства*)

ВЪЛЧО: Благодаря, Снежанке и джуджета мили, че ме приехте в този късен час . край топлото огнище приятели намерих аз.

**ФЕЯ:**

Така във тази къщичка в гората

Остана Вълчо с охота.

И край трапезата богата

Той имаше приятели в нощта.

**Майки нежни,  мили,и добри,**

**Подарихме ви със обич приказни игри.**

**А сега приемете поздрава ни мил**

**С радостен поглед лицето озарил.**